November 15, 2010 in Sonder kategorie
(Hierdie artikel het verskyn in verlede maand se rooi rose. Ek plaas dit graag hier vir die wat dalk nie rooi rose lees nie, of oorsee woon. )
Geen kos, werkloos, kinders om groot te maak… Ons lees dit feitlik daagliks op kartonborde in bedelaarshande. Al meer en meer van die moedeloses op ons daaglikse pad is wit. Ilse Salzwedel het gaan kyk hoe en waar leef 'n paar van hulle.
Die gesigte van wit armoede
Wat vir 'n ding is 'n hosthostesses, vra ek verward. "Die een wat tee bedien vir die pasiënte," sê sy trots terwyl sy met die fluweelrok-kind poseer vir 'n foto.
"O," snap ek, "hostess! Soos 'n kelnerin".
Verdien hulle dit nie maar nie?
Die harde feite:
Solidariteit Helpende Hand het onlangs 'n omvattende verslag saamgestel oor wit armoede. So lyk die statistiek vir die geraamde 4, 47 miljoen wit Suid-Afrikaners.
• Volgens die Buro vir Marknavorsing het 'n totaal van 1,8 miljoen wit mense van 16 en ouer in 2008 tussen R0 en R48 000 per jaar. Dus, minder as R4 000 p.m. Dié syfer sluit ook studerende jongmense, huisvroue en pensioenarisse in, maar dui steeds op 'n groot groep brandarm wit mense.
• Volgens demograwe is daar 600 000 Afrikaners wat tans as arm geklassifiseer kan word.
• 46% van wit huishoudings kan nie 'n huis van meer as R200 000 bekostig nie.
• Daar is tans 77 wit plakkerskampe in Pretoria alleen en meer as 430 landswyd.
• Tussen 1994 en 2005 het wit armoede met 150% toegeneem.
• Daar is tans 131 000 wit huishoudings wat nie voldoende behuising het nie.
• Die behoefte aan voldoende huisvesting gaan na verwagting met ongeveer 7 500 huise per jaar toeneem.
• Om die agterstand van behuising onder arm wit mense oor die volgende tien jaar uit te wis, moet 'n gemiddeld van 14 000 HOP-huise per jaar vir arm wit mense gebou word.
• Navorsing toon die grootste behoefte aan behuising onder wittes is tans in Gauteng en die Wes-Kaap.
• Vir die eerste keer sedert die dertigerjare van die vorige eeu is daar groeiende getalle armblankes en is daar 'n nuwe verskynsel van blanke plakkers-gebiede wat rondom veral groter stede soos Pretoria vorm.
• Navorsing deur Helpende Hand toon dat 63%
van die inwoners van die 77 wit informele
nedersettings in Pretoria 60 jaar en ouer is.
Nog drie verhale
• Jurie (61) en Susan Austen (78) bly in 'n pomphuisie van 2x2m in familie se erf. Jurie het 23 jaar by die Spoorweg gewerk, maar sy werk verloor weens regstellende aksie. Toe hy sy werk verloor, moes hulle dadelik uit die spoorweghuis trek. Hy kry R700 'n maand pensioen, en R500 daarvan moet hy betaal vir die huur van die pomphuisie. Sy vrou het 25 jaar by die poskantoor gewerk as briewesorteerder. Sy kry nie 'n pensioen nie. Die egpaar het ook nie 'n badkamer nie, en was in 'n skotteltjie.
• Rita Dannhauser se gesig is misvorm nadat gevorder velkanker verlede jaar verwyder is. Rita het nie geld vir rekonstruktiewe chirurgie nie. Sy gaan haal haar 7-jarige Belinda elke dag met 'n fiets by die skool. Hier drom kinders om hulle saam om na die "monster" te kyk. Rita word ongenadig gespot oor haar ma se gesig.
Tog het hierdie merkwaardige vrou nie gaan lê nie, en verkoop sy Sondae die Rapport op 'n straathoek. In die son, en ten spyte van die velkanker wat steeds vererger. Rita het geen inkomste nie, en kry ook geen chemoterapie of ander kanker-behandeling nie.
Bron vir bg. gevallestudies: Helpende Hand
Solidariteit Helpende Hand werk daagliks landswyd onder die armstes van die armes, en is totaal afhanklik van donasies. Kliek op www.helpendehand.co.za en raak betrokke.
&larr Vir Paul Alberts, wat sterwend is
Verwelkom asb hierdie nuwe blogger / Please go and welcome a new blogger &rarr
2 antwoorde op Wit armoede
robinhawkins het gesê op November 16, 2010
Interessante stories. Het die plek eenmaal in a dokkie gesien, seker na aanleiding van die artikel. Dankie.
inadk het gesê op November 17, 2010
Daar is soveel verborge 'agter' die storie. Die hartseer klou aan mens vas – jy kan nie daarvan weg kom nie. Die stories agtervolg jou en kom weer en weer! Dankie dat jy dit met ons deel.